**Fundargerð**

20.6.2012-Fundur nr. 3 - Stýrihópur um um heildstæða þjónustu í Breiðholti

Ár 2012, miðvikudaginn 20. júní, var haldinn 3. fundur stýrihóps um heildstæða þjónustu í Breiðholti sem er tilraunaverkefni. Fundurinn var haldinn í félagsmiðstöðinni Hólmaseli og hófst kl. 15:00. Viðstödd voru: Jón Gnarr borgarstjóri , Heiða Kristín Helgadóttir aðstoðarmaður borgarstjóra, Ellý Alda Þorsteinsdóttir sviðsstjóri Velferðasviðs, Jarþrúður Ásmundsdóttir fulltrúi minnihluta í hverfisráði Breiðholts, Ragnar Þorsteinsson sviðsstjóri skóla- og frístundasviðs, Ómar Einarsson sviðsstjóri íþrótta- og tómstundasviðs, Svanhildur Konráðsdóttir sviðsstjóri menningar- og ferðamálasviðs, Óskar Dýrmundur Ólafsson hverfisstjóri.

Lára S. Baldursdóttir verkefnastjóri ritaði fundargerð.

1. Samstarf borgarstofnana: Einn megintilgangur Breiðholtsverkefnisins er að auka samstarf borgarstofnana og vinna að heildstæðri þjónustu íbúum til hagsbóta. Til þess að svo verði þarf heildarsýn yfir þau verkefni sem hafa tenginu inn í aðgerðaráætlun Breiðholtsverkefnisins. Mikilvægt er að hverfisstjóri fái upplýsingar um fyrirhuguð verkefni borgarstofnana sem tengjast Breiðholtsverkefninu. Að sama skapi er brýnt að hverfisstjóri miðli upplýsingum til borgarstofnana innan Breiðholts um framgang Breiðholtsverkefnisins og hvað er í brennidepli. Heildarsýn er forsenda þess að vinna heildstætt.

Notendasamráð er jafnframt mikilvæg forsenda fyrir því að góður árangur náist með verkefnið. Hverfisstjóri leggur mikla áherslu á notendasamráð við þá sem þiggja þjónustu borgarinnar.

Kynnt voru drög að yfirliti Breiðholtsverkefnisins sem sýnir markmið, leiðir til að ná markmiðunum, leiðir til að hafa notendasamráð og mögulega mælikvarða.

1. Breiðholtsráð: Niðurstöður voru kynntar og samþykkt að þessi vettvangur gangi undir heitinu Breiðholtsþing.
2. Frístundakönnunin: Niðurstöður frístundakönnunar voru kynntar. Könnunin var lögð fyrir foreldra grunnskólabarna í Breiðholti.

Fundi var slitið kl. 16:00

Næsti fundur verður í ágústlok.